
SPRENDIMAS
DĖL IŠLYGINAMOSIOS KLASĖS STEIGIMO
	
2021 m. kovo 25 d. Nr. T3-76
Prienai

Vadovaudamasi Lietuvos Respublikos švietimo įstatymo 30 straipsnio 1 dalimi ir Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo, patvirtinto Lietuvos Respublikos švietimo ir mokslo ministro 2005 m. rugsėjo 1 d. įsakymu Nr. ISAK-1800 „Dėl Užsieniečių ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, vaikų ir suaugusiųjų ugdymo išlyginamosiose klasėse ir išlyginamosiose mobiliosiose grupėse tvarkos aprašo patvirtinimo“, 5 punktu, Prienų rajono savivaldybės taryba nusprendžia:
1. Įsteigti Prienų r. Jiezno gimnazijoje išlyginamąją klasę lietuvių kalbai mokytis ir pasirengti mokytis pagal bendrojo ugdymo programas.
2. Nustatyti, kad:
2.1. į išlyginamąją klasę priimami Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, nemokantys valstybinės kalbos;
2.2. Lietuvos Respublikos piliečiai ir užsieniečiai, grįžę ar atvykę nuolat ar laikinai gyventi Lietuvos Respublikoje, į išlyginamąją klasę priimami mokytis vadovaujantis Priėmimo į Prienų rajono savivaldybės mokyklų bendrojo ugdymo klases ir priešmokyklinio ugdymo grupes tvarkos aprašu, patvirtintu Prienų rajono savivaldybės tarybos 2020 m. birželio 25 d. sprendimu Nr. T3-164 „Dėl Priėmimo į Prienų rajono savivaldybės mokyklų bendrojo ugdymo klases ir priešmokyklinio ugdymo grupes tvarkos aprašo patvirtinimo“;
2.3. išlyginamoji klasė finansuojama iš specialios tikslinės dotacijos ugdymo reikmėms finansuoti lėšų (mokymo lėšų).
Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

